CELEX: 32015D1183
Language: lt
Date: 1437091200000
Title: 2015 m. liepos 17 d. Komisijos įgyvendinimo sprendimas (ES) 2015/1183, kuriuo nustatomos EGNOS sistemos 3-iajai versijai įdiegti būtinos techninės ir veikimo specifikacijos

18.7.2015   
            
            
               LT
            
            
               Europos Sąjungos oficialusis leidinys
            
            
               L 192/20
            
         KOMISIJOS ĮGYVENDINIMO SPRENDIMAS (ES) 2015/1183
   2015 m. liepos 17 d.
   kuriuo nustatomos EGNOS sistemos 3-iajai versijai įdiegti būtinos techninės ir veikimo specifikacijos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1285/2013 dėl Europos palydovinės navigacijos sistemų įdiegimo ir eksploatavimo, kuriuo panaikinamas Tarybos reglamentas (EB) Nr. 876/2002 ir Europos Parlamento ir Tarybos reglamentas (EB) Nr. 683/2008 (1), visų pirma į jo 12 straipsnio 3 dalies d punktą,
   kadangi:
   
               (1)
            
            
               Reglamento (ES) Nr. 1285/2013 12 straipsnyje nustatyta, kad Komisijai tenka bendra atsakomybė už EGNOS programą ir suteikiami įgyvendinimo įgaliojimai nustatyti EGNOS sistemos raidai užtikrinti būtinas technines ir veikimo specifikacijas;
            
         
               (2)
            
            
               EGNOS sistema jau išplėtota: 2000 m. įdiegta 1-oji versija, o 2009 m. – 2-oji versija. Sistema leidžia teikti tris paslaugas, t. y. atvirąją paslaugą, komercinio pobūdžio duomenų perdavimo (toliau – EDAS) paslaugą ir žmogaus gyvybės apsaugos (toliau – SoL) paslaugą, apibrėžtas Reglamento (ES) Nr. 1285/2013 2 straipsnio 5 dalyje, kurios atitinkamai teikiamos nuo 2009 m. spalio 30 d., 2012 m. liepos 26 d. ir 2011 m. kovo 12 d.;
            
         
               (3)
            
            
               siekiant užtikrinti būdingas savybes ir įgyvendinti konkrečius EGNOS programos tikslus, nurodytus Reglamento (ES) Nr. 1285/2013 2 straipsnyje, šiuo metu svarbu nustatyti sistemos 3-iosios versijos technines ir veikimo specifikacijas. Ši 3-ioji versija, kuri turėtų būti pradėta eksploatuoti 2020 m., būtų pažangesnė nei 2-oji versija, nes, viena vertus, techniniu požiūriu ji atliktų pagal Galileo programą sukurtos sistemos teikiamos atvirosios paslaugos signalų stebėjimo ir koregavimo funkciją ir, antra vertus, tiek GPS sistema, tiek pagal Galileo programą sukurta sistema naudotų dvigubą dažnį;
            
         
               (4)
            
            
               užbaigus techniškai plėtoti 2-ąją versiją ir sukūrus 3-iąją versiją, sistemos teikiamų trijų paslaugų geografinė aprėptis būtų išplėsta ir padidintas jų efektyvumas;
            
         
               (5)
            
            
               kalbant apie geografinę aprėptį, plėtojant sistemą, visų pirma, būtų siekiama aprėpti visas Europos geografinėje teritorijoje esančias ES valstybių narių teritorijas, įskaitant Azorų salas, Kanarų salas ir Madeirą. Be to, jei tai techniškai įmanoma, remiantis tarptautiniais susitarimais, būtų galima išplėsti šią aprėptį ir už ES valstybių narių ribų, siekiant įtraukti ES šalis kandidates ir šalis, vykdančias ES kaimynystės politiką, laikantis sąlygų, nustatytų Reglamento (ES) Nr. 1285/2013 2 straipsnio 5 dalies paskutinėje pastraipoje;
            
         
               (6)
            
            
               įdiegus 3-iąją versiją, visų pirma, palyginti su 2-ąja versija, padidėtų SoL paslaugos efektyvumas;
            
         
               (7)
            
            
               padidėtų atvirosios paslaugos efektyvumas: matuojant laiką, pvz., EGNOS sistemos naudojamo laiko ir UTC bei GPS sistemos laiko skirtumus, būtų teikiami tikslūs duomenys;
            
         
               (8)
            
            
               taip patobulinus sistemą, duomenų perdavimo teikiant EDAS paslaugą laikas visų pirma sumažėtų iki dviejų sekundžių ir sutrumpėtų laikas, kai neįmanoma naudotis paslauga;
            
         
               (9)
            
            
               tačiau padidėjęs EGNOS sistemos 3-iosios versijos efektyvumas labiausiai būtų naudingas teikiant SoL paslaugą, visų pirma civilinės aviacijos ir jūrų transporto sektoriuose;
            
         
               (10)
            
            
               siekiant tinkamai atsižvelgti į oro navigacijos reikalavimus, visų pirma siekiant optimizuoti eismo srautus tarp įvairių geografinių vietovių, įdiegus 3-iąją versiją turėtų būti teikiama nauja civilinės aviacijos paslauga „I kat. tikslusis artėjimas tūpti“ (angl. Cat I Precision Approach), įskaitant šias tris 2-ąja versija jau teikiamas paslaugas „Maršrutas. Netikslusis artėjimas tūpti“ (angl. En-Route – Non precision Approach), „Artėjimo tūpti procedūra pagal vertikaliuosius orientyrus APV-I“ (angl. Approach with Vertical Guidance APV-I) ir „LPV 200 artėjimas tūpti“ (angl. LPV 200 Approach). Be to, būtų suteikta daugiau galimybių pasinaudoti paslauga „LPV 200 artėjimas tūpti“, nes ši paslauga turėtų tapti prieinama 0,99–0,999 laiko intervale;
            
         
               (11)
            
            
               civilinės aviacijos srityje taip pat svarbu užtikrinti, kad SoL paslauga ir toliau atitiktų Komisijos įgyvendinimo reglamento (ES) Nr. 1035/2011 (2) nuostatas. kaip nustatyta šio reglamento 14 konstatuojamojoje dalyje, oro navigacijos paslaugų teikėjai turėtų laikytis atitinkamų Tarptautinės civilinės aviacijos organizacijos standartų, kol visi šie minėtos tarptautinės organizacijos standartai nebus perkelti į ES teisę;
            
         
               (12)
            
            
               kalbant apie jūrų transportą, EGNOS sistemos 3-ioji versija turėtų būti papildyta SoL paslauga, atitinkančia Tarptautinės jūrų organizacijos nustatytus tarptautinius standartus ir leidžiančia naudoti naujas EGNOS prietaikas, daug tikslesnes ir todėl, veiksmingumo ir saugumo požiūriu, šiam sektoriui naudingesnes. Šiuo tikslu, atsižvelgiant į apribojimus, susijusius su navigacija arti pakrantės, artėjant ir įplaukiant į uostus, SoL paslaugos išplėtimas jūrų sektoriui visų pirma turėtų reikšti itin didelį prieinamumą – daugiau kaip 0,998 (skalėje nuo 0 iki 1), užtikrinant paslaugos patikimumą mažesniame nei dešimties sekundžių intervale ir mažesnį nei 10 metrų šoninį tikslųjį artėjimą tūpti;
            
         
               (13)
            
            
               be to, siekiant nepakenkti EGNOS naudotojams ar dabartinėms komercinėms prietaikoms, EGNOS sistemos 3-iosios versijos techninės ir veikimo specifikacijos prie 2-osios versijos specifikacijų turėtų būti priderintos taip, kad nekiltų pavojus pasiektiems rezultatams arba esamos naudojimo galimybės nepablogėtų taip, kad tai būtų žalinga naudotojams;
            
         
               (14)
            
            
               siekiant užbaigti techniškai plėtoti 2-ąją versiją ir sukurti 3-iąją versiją, reikia nustatyti priede pateikiamas technines ir veiklos specifikacijas;
            
         
               (15)
            
            
               šiame sprendime nustatytos priemonės atitinka pagal Reglamento (ES) Nr. 1285/2013 36 straipsnio 1 dalį įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   EGNOS sistemos 3-iosios versijos techninės ir veikimo specifikacijos pateikiamos priede.
   2 straipsnis
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Priimta Briuselyje 2015 m. liepos 17 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 347, 2013 12 20, p. 1.
   
      (2)  2011 m. spalio 17 d. Komisijos įgyvendinimo reglamentas (ES) Nr. 1035/2011, kuriuo nustatomi bendrieji oro navigacijos paslaugų teikimo reikalavimai ir iš dalies keičiami reglamentai (EB) Nr. 482/2008 ir (ES) Nr. 691/2010 (OL L 271, 2011 10 18, p. 23).
   
      PRIEDAS
      
         TECHNINĖS IR VEIKIMO SPECIFIKACIJOS
      
      1.   Pagrindinės EGNOS v3 charakteristikos (paliekamos, pagerinamos arba papildomos, palyginti su EGNOS v2)
      
      
                   
               
               
                  EGNOS v2
               
               
                  EGNOS v3
               
            
                  Imtuvų režimai
               
               
                  
                              —
                           
                           
                              Vieno dažnio vienanarė sistema: GPS L1
                           
                        
               
                  
                              —
                           
                           
                              Vieno dažnio vienanarė sistema: GPS L1
                           
                        
                              —
                           
                           
                              Dvigubo dažnio vienanarė sistema: GPS L1/L5 arba Galileo E1/E5a
                           
                        
                              —
                           
                           
                              Dvigubo dažnio dvinarė sistema: GPS L1/L5 + Galileo E1/E5a
                           
                        
            
                  Specialios aviacijos paslaugos
               
               
                  
                              —
                           
                           
                              Maršrutas ir (arba) netikslusis artėjimas tūpti
                           
                        
                              —
                           
                           
                              Artėjimo tūpti procedūra pagal vertikaliuosius orientyrus APV-I
                           
                        
                              —
                           
                           
                              LPV 200 artėjimas tūpti
                           
                        
               
                  
                              —
                           
                           
                              Maršrutas ir (arba) netikslusis artėjimas tūpti
                           
                        
                              —
                           
                           
                              Artėjimo tūpti procedūra pagal vertikaliuosius orientyrus APV-I
                           
                        
                              —
                           
                           
                              LPV 200 artėjimas tūpti
                           
                        
                              —
                           
                           
                              I kat. tikslusis artėjimas tūpti
                           
                        
            
                  Specialios jūrų transporto paslaugos
               
               
                  Netaikoma
               
               
                  
                              —
                           
                           
                              Vandenyno sritys
                           
                        
                              —
                           
                           
                              Navigacija įplaukiant į uostą ir artėjant prie jo, taip pat pakrantės vandenyse
                           
                        
            
                  Sistemos gebėjimas sukurti atsarginę sistemos kopiją
               
               
                  Taip
               
               
                  Taip
               
            
                  Paslaugos efektyvumo suderinamumas naudotojų požiūriu, palyginti su ankstesne versija
               
               
                  Netaikoma
               
               
                  Taip
               
            
                  Paslaugų ribojimas (1)
                  
               
               
                  
                              —
                           
                           
                              Žmogaus gyvybės apsaugos sritis apribota iki [40W, 40E], [20N, 70N]
                           
                        
                              —
                           
                           
                              Didžiausias stočių skaičius apribotas iki 60
                           
                        
               
                  Nėra (2)
                  
               
            2.   Atvirosios paslaugos techninės ir veikimo specifikacijos
      
      
                   
               
               
                  Atviroji paslauga
               
            
                  Šoninis tikslumas (95 %)
               
               
                  3 m
               
            
                  Vertikaliosios koordinatės tikslumas (95 %)
               
               
                  4 m
               
            
                  OS prieinamumas
               
               
                  0,99
               
            
                  Paslaugų aprėpties zona
               
               
                  ES valstybės narės, Norvegija ir Šveicarija
               
            
                  Paslaugos teikimo garantijos
               
               
                  Ne
               
            
                  Prieinamumas
               
               
                  
                              —
                           
                           
                              Naudojant suderinamus imtuvus EGNOS paslaugų aprėpties zonoje
                           
                        
                              —
                           
                           
                              Nebūtinas joks specialus leidimas ir (arba) sertifikavimas
                           
                        
            
         
      
                   
               
               
                  Laiko nustatymo paslauga
               
            
                  EGNOS tinklo laiko ir UTC sistemos laiko tikslumas
               
               
                  20 ns 3sigma
               
            
                  EGNOS tinklo laiko ir GPS sistemos laiko tikslumas
               
               
                  Ne daugiau kaip 50 ns
               
            
                  Laiko nustatymo paslaugos prieinamumas
               
               
                  99 %
               
            
                  Paslaugos teikimo garantijos
               
               
                  Ne
               
            
                  Prieinamumas
               
               
                  
                              —
                           
                           
                              Naudojant suderinamus imtuvus EGNOS paslaugų aprėpties zonoje
                           
                        
                              —
                           
                           
                              Nebūtinas joks specialus leidimas ir (arba) sertifikavimas
                           
                        
            3.   EGNOS duomenų prieigos paslaugos (EDAS) techninės ir veikimo specifikacijos
      
      
                   
               
               
                  EDAS
               
            
                  Paslaugų specifikacijos
               
               
                  Sistemos tiesiogiai teikiamos paslaugos
               
               
                  RIMS neapdoroti duomenys
               
            
                  EGNOS transliacinių pranešimų duomenys
               
            
                  EGNOS būklės duomenys
               
            
                  Delsa (3)
                  
               
               
                  2 s
               
            
                  Prieinamumas
               
               
                  0,999
               
            
                  Prieiga
               
               
                  Prie EGNOS serverio prisijungusių specialių paslaugų teikėjų paslaugos, teikiamos galutiniams naudotojams
               
            
                  Serverių specifikacijos
               
               
                  Saugi tinklo architektūra, pritaikyta universaliai prieigai
                  Sujungiamumui užtikrinti pakankamas dažnių juostos plotis
               
            4.   Žmogaus gyvybės apsaugos paslaugos techninės ir veikimo specifikacijos
      
      4.1.   Aviacijos paslauga (4)
      
      
                   
               
               
                  Maršrutas. Netikslusis artėjimas tūpti
               
               
                  Artėjimas tūpti su vertikaliaisiais orientyrais APV-I (senoji sistema)
               
               
                  LPV 200 artėjimas tūpti
               
               
                  I kat. tikslusis artėjimas tūpti
               
            
                  Standartai
               
               
                  Įgyvendinimo reglamento (ES) Nr. 1035/2011 V priedo 3 punkto a papunktis, kai taikoma
               
            
                  Šoninis tikslumas
               
               
                  220 m
               
               
                  16 m
               
               
                  16 m
               
               
                  16 m
               
            
                  Vertikaliosios koordinatės tikslumas
               
               
                  Netaikoma
               
               
                  20 m
               
               
                  4 m
               
               
                  4 m
               
            
                  VNSE – būsena, kai nėra trikčių
               
               
                  NETAIKOMA
               
               
                  NETAIKOMA
               
               
                  10 m
                  tikimybė – 10– 7/150 s
               
               
                  NETAIKOMA
               
            
                  VNSE – sisteminių gedimų būsena
               
               
                  NETAIKOMA
               
               
                  NETAIKOMA
               
               
                  15 m
                  tikimybė – 10– 5/150 s
               
               
                  NETAIKOMA
               
            
                  Vientisumui kylanti rizika
               
               
                  1,10– 7/val.
               
               
                  2,10– 7/150 s
               
               
                  2,10– 7/150 s
               
               
                  2,10– 7/150 s
               
            
                  Laikas iki įspėjimo
               
               
                  10 s
               
               
                  10 s
               
               
                  6 s
               
               
                  6 s
               
            
                  HAL
               
               
                  556 m
               
               
                  40 m
               
               
                  40 m
               
               
                  40 m
               
            
                  VAL
               
               
                  Netaikoma
               
               
                  50 m
               
               
                  35 m
               
               
                  10 m
               
            
                  Tęstinumo rizika
               
               
                  1,10– 5/val.
               
               
                  8,10– 6/15 s
               
               
                  8,10– 6/15 s
               
               
                  8,10– 6/15 s
               
            
                  SoL paslaugos (5) prieinamumas
               
               
                  0,999
               
               
                  0,99
               
               
                  0,99–0,999
               
               
                  0,99
               
            
                  Paslaugos aprėpties zona
               
               
                  ES valstybių narių, Norvegijos ir Šveicarijos skrydžių informacijos regionai (toliau – FIR)
               
               
                  ES valstybių narių, Norvegijos ir Šveicarijos sausumos teritorijos (6)
                  
               
               
                  ES valstybių narių, Norvegijos ir Šveicarijos sausumos teritorijos
               
               
                  ES valstybių narių, Norvegijos ir Šveicarijos sausumos teritorijos
               
            
                  Tikslinės paslaugų aprėpties zonos išplėtimas
               
               
                  Reglamento (ES) Nr. 1285/2013 2 straipsnio 5 dalis
               
            
                  Apgrąžos režimų efektyvumas
               
               
                  EGNOS v3 suteiks 99 % prieinamumą naudotis LPV 200 (7) lygio paslauga savo paslaugų aprėpties zonoje, kai bus galima naudotis tik Galileo sistema.
                  EGNOS v3 suteiks 99 % prieinamumą naudotis LPV 200 lygio paslauga savo paslaugų aprėpties zonos sausumos teritorijose, kai naudotojai neturės jokios galimybės naudotis L5/E5a dažniu.
               
            
                  Paslaugos teikimo garantijos
               
               
                  Taip
               
            
                  Prieiga
               
               
                  Naudojant su SBAS suderinamus imtuvus
               
            
         
      4.2.   Jūrų transporto paslauga (8)
      
      
                   
               
               
                  Navigacija įplaukiant į uostą,
                  artėjant prie jo, taip pat pakrantės vandenyse
               
            
                  Standartai
               
               
                  TJO rezoliucija A.915(22) ir A.1046(27)
               
            
                  Šoninis tikslumas
               
               
                  10 m
               
            
                  Vertikaliosios koordinatės tikslumas
               
               
                  Netaikoma
               
            
                  Vientisumui kylanti rizika
               
               
                  1,10– 5/3 val.
               
            
                  Laikas iki įspėjimo
               
               
                  10 s
               
            
                  HAL
               
               
                  25 m
               
            
                  VAL
               
               
                  Netaikoma
               
            
                  Tęstinumo rizika
               
               
                  3,10– 4/15 min.
               
            
                  SoL paslaugos prieinamumas
               
               
                  0,998
               
            
                  Paslaugų aprėpties zona
               
               
                  ES valstybių narių, Norvegijos ir Šveicarijos nacionaliniai vandenys (9)
                  
               
            
                  Paslaugos teikimo garantijos
               
               
                  Taip
               
            
                  Prieiga
               
               
                  Naudojant su SBAS suderinamus imtuvus
               
            
         (1)  Naudotojų galimybę naudotis atvirąja paslauga ir žmogaus gyvybės apsaugos paslauga riboja geostacionarių palydovų aprėpiamas plotas.
      
         (2)  Tai, kad nėra apribojimų, leis į EGNOS v3 įtraukti papildomų stočių, kad pagal Reglamento (ES) Nr. 1285/2013 2 straipsnio 5 dalį būtų galima nuolat plėsti EGNOS paslaugų aprėpties zoną.
      
         (3)  Delsa – laikas nuo paskutinio kosmoso segmento (EGNOS ir GPS/Galileo palydovų) navigacinio pranešimo duomenų bito persiuntimo iki duomenų išsiuntimo iš EGNOS serverio.
      
         (4)  Šioje lentelėje pateiktos efektyvumo specifikacijos susijusios tik su pasiųstais signalais.
      
         (5)  Taikant artėjimo tūpti procedūrą, pateikiamas paslaugų prieinamumo intervalas. Apatinė intervalo dalis atitinka prieinamumą, kuris tikėtinas naudojantis tik GPS L1 paslauga. Viršutinė intervalo dalis skirta naudotojams, turintiems dvigubo dažnio GPS L1-L5 imtuvą arba bendrą GPS ir Galileo dvigubo dažnio imtuvą.
      
         (6)  Tam tikros vietos sausumos teritorijos – bet kokios sausumos teritorijos, įskaitant salas, tos vietos FIR, išskyrus I kategorijos paslaugą, kurios atveju neįtraukiama aprėpties zona, apimanti Azorų salas, Madeirą ir Kanarų salas.
      
         (7)  APV-I paslaugos kokybė bus priimtina tol, kol nebus įrodytas pakankamas Galileo efektyvumas.
      
         (8)  Šioje lentelėje pateiktos efektyvumo specifikacijos susijusios tik su pasiųstais signalais.
      
         (9)  Nacionaliniai (arba teritoriniai) vandenys 1982 m. Jungtinių Tautų jūrų teisės konvencijoje yra apibrėžti kaip vandenys, nuo kranto nutolę ne daugiau kaip 12 jūrmylių.
      
         Priedėlis
         
            SANTRUMPOS
         
         
                     APV
                  
                  
                     artėjimo tūpti procedūra pagal vertikaliuosius orientyrus
                  
               
                     CAT
                  
                  
                     kategorija
                  
               
                     EDAS
                  
                  
                     EGNOS duomenų prieigos paslauga
                  
               
                     EGNOS
                  
                  
                     Europos geostacionarinė navigacinė tinklo sistema
                  
               
                     ES-MS
                  
                  
                     Europos Sąjungos valstybės narės
                  
               
                     FIR
                  
                  
                     skrydžio informacijos regionas
                  
               
                     Galileo E1
                  
                  
                     Galileo sistemos naudojamas E1 dažnis, atitinkantis 1 575,42 MHz
                  
               
                     Galileo E5a
                  
                  
                     Galileo sistemos naudojamas E5a dažnis, atitinkantis 1 176,45 MHz
                  
               
                     GPS
                  
                  
                     globalinė padėties nustatymo sistema
                  
               
                     GPS L1
                  
                  
                     GPS sistemos naudojamas L1 dažnis, atitinkantis 1 575,42 MHz
                  
               
                     GPS L5
                  
                  
                     GPS sistemos naudojamas L5 dažnis, atitinkantis 1 176,45 MHz
                  
               
                     HAL
                  
                  
                     horizontalioji įspėjimo riba
                  
               
                     ICAO
                  
                  
                     Tarptautinė civilinės aviacijos organizacija
                  
               
                     TJO
                  
                  
                     Tarptautinė jūrų organizacija
                  
               
                     LPV
                  
                  
                     horizontalumo nustatymas pagal vertikaliuosius orientyrus
                  
               
                     OS
                  
                  
                     atviroji paslauga
                  
               
                     RIMS
                  
                  
                     intervalo ir vientisumo stebėjimo stotis
                  
               
                     SARPs
                  
                  
                     standartinė ir rekomenduojama praktika
                  
               
                     SBAS
                  
                  
                     Palydovinė signalų tikslinimo sistema
                  
               
                     SoL
                  
                  
                     žmogaus gyvybės apsauga
                  
               
                     UTC
                  
                  
                     suderintasis pasaulinis laikas
                  
               
                     VAL
                  
                  
                     vertikalioji įspėjimo riba
                  
               
                     VNSE
                  
                  
                     vertikalioji navigacijos sistemos paklaida